ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660000755

ขอให้ตรวจสอบและแก้ไขปัญหาเสาไฟฟ้า-ดวงไฟส่องสว่างริมทางชำรุด ไม่สามารถเปิดใช้งานได้ บริเวณ ภายในนิคมมักกะสัน  เขตราชเทวี จุดสังเกต จากจุดแยกมิตรสัมพันธ์ เลี้ยวผ่านโรงแรม (ไม่ทราบชื่อ) ยาวไปตลอดเส้นทางจนถึงใต้ทางด่วนดินแดง (มุ่งหน้าออกไปทางประตูน้ำ) เนื่องจากประมาณเดือนมีนาคม 2564 (ไม่ทราบระยะเวลาที่ชัดเจน) ในพื้นที่ดังกล่าวประสบปัญหาเสาไฟฟ้าและดวงไฟส่องสว่างริมทางชำรุด ตลอดแนว (ไม่ทราบระยะทาง จำนวนเสาไฟ และดวงไฟที่ชัดเจน) ทำให้ช่วงเวลากลางคืนถนนมีแต่มืดปกคลุม ส่งผลให้ประชาชนที่ใช้เส้นทางดังกล่าวไม่ได้รับความสะดวกในการสัญจรและเกรงว่าอาจจะเกิดอุบัติเหตุได้  ประกอบกับประเทศไทยได้มีการเปิดประเทศให้ชาวต่างชาติเริ่มเข้ามาท่องเที่ยวในประเทศไทยมากยิ่งขึ้น อาจจะมีการก่ออาชญากรรมที่ทำให้เสียทรัพย์สินหรือชีวิตไว้ อีกทั้งในพื้นที่ดังกล่าวก็มีสัตว์เลื้อยคลาน ประเภทงูเหลือม และงูเขียวหางไหม้ จำนวนมาก ประสบปัญหามาเป็นระยะเวลาประมาณ 2 ปี เบื้องต้นผู้ร้องเคยแจ้งเรื่องไปยังสำนักงานเขตราชเทวี กรุงเทพมหานคร ทางเจ้าหน้าที่แจ้งว่า ไม่มีรถกระเช้าสำหรับซ่อมแซมเสาไฟฟ้า ประกอบกับผู้ร้องแจ้งว่า ณ ปัจจุบัน (วันที่ 6 มกราคม 2565) เสาไฟฟ้าและดวงไฟส่องสว่างริมทางชำรุด ไม่สามารถเปิดใช้งานได้เช่นเดิม จึงประสงค์ให้หน่วยงานที่เกี่ยวข้องดำเนินการตรวจสอบและแก้ไขปัญหาดังกล่าวด้วย เพื่อเป็นการอำนวยความสะดวกให้แก่ประชาชนต่อไป

ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น
#1555 #citydata